Morotherium, en Slags Kæmpedovendyr, opstillet af Marsh (American Journal of Science and Arts, 
3. ser., vol. VII, 1874, p. 531—532) efter Levninger fra »Pliocene strata in Central California« og i Idaho, er 
saa ufuldstændig kjendt, at der ikke lader sig dømme om den. Ingen Billeder foreligge. 
Glyptothertum, opstillet af Osborn (Bull. Amer. Mus. Nat. Hist., vol. XIX, 1903, p. 453—457, med 
Billeder) efter Skjold og Haleskede og enkelte andre Dele, fra Texas, er det neppe muligt at skjelne fra 
Glyptodon. 
Det samme gjelder Brachyostracon, opstillet af Barnum Brown (Bull. Amer. Mus. Nat. Hist., 
vol. XXXI, 1912, p. 167—177, pl. XIII—XVIII) efter Rygskjolde og enkelte andre Dele af Skelettet, fra Mexico. 
Tilsyneladende den sikreste Slægt er Paramylodon, opstillet af Barnum Brown (Bull. Amer. Mus. 
Nat. Hist., vol. XIX, 1903, p. 569—583, med 2 Tavler) efter en Hovedskal og nogle andre, tilhørende Skelet- 
Dele fra en plistocæn Aflejring i Nebraska. Den afviger ret paafaldende fra Mylodon ved at mangle den for- 
reste af de sædvanlige 5 øvre Tænder. Men i alt andet, lige indtil Enkeltheder i Tændernes Form, stemmer 
den saa nøje med typisk Mylodon, at en Slægt-Adskillelse neppe er tilstedelig. Forklaringen er vist, at Man- 
gelen af lste øvre Tand er en ren Undtagelse, gjeldende for denne ene Hovedskal. Denne Tydning er frem- 
ført ogsaa af Cockerell (A fossil Ground-Sloth in Colorado; The University of Colorado Studies, vol. VI, 
1909, p. 309—312, pl. I, II) som en Mulighed; Anledningen var Fundet af en Mylodon-Hovedskal, der i alt 
væsenligt stemmede med »Paramylodon« undtagen i Tilstedeværelsen af den sædvanlige Iste øvre Tand. Co- 
ckerell synes dog mest tilbøjelig til at tro paa Adskillelsens Rigtighed. Men at ret store »Ulovligheder« i 
Tandsættet ikke ere fremmede for Kæmpedovendyrene, vises af den ovenfor (p. 140) omtalte Hovedskal af 
Mylodon robustus, hvor de forreste Tænder paa Hovedets ene Side have faaet urigtig Stilling og dermed følgende 
Ændringer i Form. 
Af Nutidens Gumlere ere Slægterne Xenurus, Cycloturus, Tamandua, Myrmecophaga, Choloepus og 
Bradypus fra Syd-Amerika naaede ind paa Terskelen til Nord-Amerika. 
E Museo Lundii. 3. II. 40 
